**ПРОГРАМА**

**ЗА РАЗВИТИЕ НА ЧИТАЛИЩНАТА ДЕЙНОСТ**

**В НЧ „ЧИТАЛИЩЕ ХРИСТО БОТЕВ - 1919”**

**С. ДОЛНО КАМАРЦИ, ОБЩИНА ГОРНА МАЛИНА**

**ПРЕЗ 2024 ГОДИНА**

***І. ОСНОВНА ЦЕЛ:***

* Да задоволява и обогатява културните и информационни потребности на населението, като:
* развива и обогатява културния живот:
* запазва и пресъздава националните и местни традиции и обичай:
* възпитава и утвърждава национално самосъзнание:

-осигурява достъп до информация.

***ІІ. ОСНОВНИ ДЕЙНОСТИ***

 **1.БИБЛИОТЕЧНА ДЕЙНОСТ**

* Библиотечната дейност е една от основните функции на читалището. Предоставяне на информационни услуги за населението. Осигуряване на свободен достъп за читателите ,обръщането внимание за привличането на нови читатели сред младите хора, за създаване на трайни навици за четене и получаване на знания и умения. В рамките на тези дейности с помощта на различни методи и форми на работа (уреждане на кътове с литература, срещи с ученици, литературни четения и др.) се създават условия за пълноценно използване на библиотечния фонд. С навлизането на информационните технологии компютрите стават все по-необходими в ежедневната им работа. Достъпът до информация, знания, комуникация и учене през целия живот се налага в последно време с предоставянето на компютърни и интернет услуги.

 Основните задачи и усилия са насочени към:

* Превръщането и утвърждаването на библиотеките в информационно – образователни центрове за хората от различните възрасти;
* Попълване и обогатяване на библиотечните фондове с нови и интересни заглавия от различно области на знанието;

**2. ЛЮБИТЕЛСКО – ХУДОЖСТВЕНО ТВОРЧЕСТВО**

* Читалището е единствената културна институция в селото**.**То работи за запазване на традициите и обичайте, за провеждане на утвърдени празници. Към читалището да продължи да развиват дейност певческа група „Шарена китка”,ГСГП „ Камарски перли”, трио „Камарски славеи”, дуети, театрален състав „ Сълза и смях”,кръжок по художествено слово, кръжока „Знам и мога” и детска битова група.
* Да се съхрани, разшири и обогати дейността на действащите състави . Под мотото „Традициите - мост между поколенията” възпроизвеждането на местните обичаи .Участие на колективите в селищни и общински празници, регионални и национални прегледи и фестивали;

**3. КУЛТУРНО - МАСОВА ДЕЙНОСТ**

* За всички по-важни дати и годишнини да се организират мероприятия.
* Да се поддържат и пресъздават народните обичаи и традиции:
* Да продължат работата си самодейните колективи:
* Съвместна работа с ДГ „Вяра, Надежда, Любов” – Горна Малина, филиал в Долно Камарци, кметството, църквата „Св. Георги” с. Д. Камарци,и др.;

**4. ПРОЕКТИ И КВАЛИФИКАЦИЯ**

* При възможност да се кандидатства по проекти за допълваща субсидия към МК.

**5. ФИНАНСОВО-СЧЕТОВОДНА ДЕЙНОСТ**

* В срок до 31 март на следващата година Председателят на читалището да изготви доклад за осъществените читалищни дейности в изпълнение на Програмата по чл. 26 а, ал. 4 от ЗНЧ и финансов отчет за изразходваните от бюджета средства през предходната година, които да бъдат представени пред Кмета на община Горна Малина и Общински съвет;
* Да се водят коректно и редовно приходно-разходните документи;
* Да се търсят форми за привличане на допълнителни приходи чрез работа по проекти, собствени приходи от членски внос,такси, приходи от дарители, спонсори на мероприятия, реклама и др.

**6. МАТЕРИАЛНО-ТЕХНИЧЕСКА БАЗА**

**Осигуряване на достъп до** информация в интернет пространството благодарение на компютърната техника получена по Програма „Глобални

библиотеки”.

***ІІІ. АНАЛИЗ НА СЪСТОЯНИЕТО НА ЧИТАЛИЩЕТО***

Читалището е основен фактор в развитие на местната култура и получаване на информация.Реализираните мероприятия и инициативи в областта на библиотеката и читалището са в полза на обществеността и неговото развитие.Проявите , които осъществява не са затворени само за членовете на читалището и самодейците, а за хората от различни възрасти и социално положение.То обогатява дейността си с нови инициативи.

 Продължаване на партньорството с местните власти, детската градина и църквата .

Читалището е място за общуване и контакти.

***ІV. ФИНАНСОВ РАЗЧЕТ НА ДЕЙНОСТИТЕ ПО ПРОГРАМАТА ЗА 2023 ГОДИНА***

|  |  |  |  |  |
| --- | --- | --- | --- | --- |
| **№** | **Дейности** | **Срок** | **Отговорник** | **Необходими фин. средства**  |
|  |  |  |  | **Сума в лева** | **Осигурени от** |
| 1 | Възпоменателно тържество | 02.01. | секретаря  | 100 | Община Г. Малина |
| 2 | Бабин ден | 21.01. | Председателя секретаря | 400 | Община Г. Малина |
| 3 | Да посрещнем Баба Марта | 01.03. | Председателя секретаря | 100 | Община Г. Малина |
| 4 | Национален празник на България | 03.03. | секретаря | 100 | Община Г. Малина |
| 5 | Ден на жената-концертна програма | 08.03 | Председателя и секретаря | 600 | Община Г. Малина |
| 6 | Великденско утро | 16..04 | Председателя секретаря | 150 | Община Г. Малина |
| 7 | Ден на детето | 01.06. | секретаря | 100 | Община Г. Малина |
| 8 | Ден на Ботев и на | 02.06 | секретаря | 50 | Община Г. Малина |
| 9 | Събор на с. Долно Камарци - концертна програма. | 11.06. | Председателя и секретаря | 400 | Община Г. Малина |
| 10 | Събор на с. Д. Камарци –концертна програма и народно увеселение | 12.06 | Председателя и секретаря | 400 | Община Г. Малина |
| 11 |  Участие на ПГ”Шарена китка”в Европейския и Световен шампионат по фолклор | юли - август | Председателя и секретаря | 1000 | Община Г. Малина |
| 12 |  Участие на "Шарена китка" ГСГП, трио и дуети във фестивали. | Май- август | Председателя и секретаря | 1000 | Община Г. Малина |
| 13 | Летни занимания с деца | юни-август  | Председателя и секретаря | 500 | Община Г. Малина |
| 14 |  Коледна програма  | 17.12. | Председателя и секретаря | 800 | Община Г. Малина |
| 15 | „Топене на пръстените” и посрещане на Нова година | 31.12. | Председателя и секретаря | 300 | Община Г. Малина |
| 16 | Празник на картофа | 14.09. | Председателя и секретаря | 1000 | Община Г. Малина |
|  | Всичко |  |  |  7 000 | Община Г. Малина |

 ПГ”Шарена китка” , театрален състав „ Сълза и смях”, ГСГП „ Камарски перли”, трио „Камарски славеи”, дуети, детска битова група и кръжок по художествено слово при читалище „Христо Ботев-1919”с. Долно Камарци активно изнасят програми на празниците в селото, подготвят тържества , пресъздават народните обичаи и традиции , включват се активно във всички мероприятия на читалището. С кръжока „Знам и мога” се провеждат занимания с деца .

 По - важните дати и годишнини и празниците се отбелязваха и онлайн .

 Читалището организира **на своя сцена концерт - спектакъл** „ Шопска огърлица” , със съдействието на Български арт фолклорен център „Нестия” .

ПГ „ Шарена китка”, Театрален състав „ Сълза и смях”, детска битова група и отличили се самодейци получиха **грамоти за отлично представяне** от Български арт фолклорен център „Нестия”.

 Читалището взе участие в празничните програми по случай събора в с. Негушево, 3 – ти Международен етно фестивал „ Зазоряване” – Горна Малина – грамота за участие, в Пролетен концерт на читалищата в Горна Малина, в Горномалинска танцова плетеница – Поздравителен адрес от Кмета на Община Г. Малина.

 ПГ „Шарена китка, и дует Петра Горанова и Десислава Христова участва в 5–ти онлайн национален конкурс за певци и авторска музика „ Е – fest-2023” и се **класираха за участие на финалния кръг** м. август в гр. Варна, но не участваха.

 В Европейския шампионат по фолклор гр. Свети Влас на 01.07.23 г. участваха: - Десислава Христова – **златен медал** и диплом за **„DISCOVERY” / стана ОТКРИТИЕТО НА Европейския шампионат по фолклор**/ ,ПГ „ Шарена китка” – **сребърен** медал, ГСГП / група за стари градски песни/ „Камарски перли” **– бронзов** медал, дует Петра Горанова и Десислава Христова - **сребърен**  **медал** и др. грамоти и дипломи.

 В Световния шампионат по фолклор на 25.08.2023г.в гр. Поморие - Десислава Христова – **златен медал**, ПГ „ Шарена китка” – **сребърен медал**, ГСГП / група за стари градски песни/ „Камарски перли” – **бронзов медал**, трио „ Камарски славеи” /в състав Петра Горанова Десислава Христова и Цонка Харалампиева /- **златен медал**, дует Петра Горанова и Десислава Христова - **сребърен медал** , дует Цонка Харалампиева и Цветана Гостева – **сребърен** медал. Спечелени бяха и дипломи за достойно представяне , за съхранение и разпространение на Световните фолклорни изкуства , за приемственост и т. н.

 ПГ „ Шарена китка” и дует Десислава и Бояна Христови участваха в Общобългарската инициатива - Да запеем заедно „Де е България”, организирано от сдружение „Зазоряване” -15.09.2023г. и спечелиха **две почетни дипломи** за цялостен принос в поддържането на българския дух и заявяване на националната принадлежност.

 Участие на Десислава Христова /9 год./ в конкурс за детско творчество „ Защо България” - **класирана за изложбата** в гр. Пловдив на 11 октомври, при провеждането на бизнес форума „ Защо България”.

 Една много важна дейност на библиотеката са летните занимания с децата юни – август . Заниманията с деца през ваканциите. Провеждат се конкурси, викторини , лит. четения , прожекции, карнавали , състезания , пикници, празнуване на рождени дни и т. н.

 В програмите на празниците на селото и в пресъздаването на народните обичай се включват активно и децата самодейци към читалището!

 Като единствена културна институция в селото, читалището за всички по-важни

дати и годишнини организира мероприятия,поддържа и пресъздава народните обичаи и традиции, осигурява културното развлечение на населението.

***V. ЗАКЛЮЧЕНИЕ***

 Програмата е изготвена в изпълнение на чл. 26 а, ал. 1 от Закона за народните читалища от настоятелството с Решение № 1 от протокол № 8 /06.10.2023 г.

 Председател………………..

 / Петра Г. Горанова /